als_Latn dik_Latn sag_Latn
Drew Houston, themeluesi i kompanisë dhe presidenti i saj, raportoi për arritjet e Dropbox-it, duke thënë se sa mirë ka ecur kompania e ruajtjes së të dhënave në cloud brenda pesë viteve që kur u themelua firma, pasi “harroi USB-në me të dhënat e tij në shtëpi”.
Që atëherë, Dropbox ka marrë një investim prej $250 milionë në financim dhe është thënë të jetë vlerësuar rreth $4 miliardë.
Dropbox është përballur edhe me një konkurrencë mjaft të fortë vitet e fundit nga kompani si Box dhe SugarSync, si dhe nga titanët e teknologjisë Apple, Microsoft dhe Google, të cilët kanë sistemin e tyre të ruajtjes në cloud.
Edhe me gjithë këtë konkurrencë, Dropbox ka vazhduar të rrisë bazën e saj të përdoruesve.
Houston, nga ana e tij, ka përqeshur konkurrencën, duke deklaruar për gazetën The New York Times në një intervistë të fundit se “këto kompani janë të angazhuara për të ndërtuar diçka që ne e kemi ndërtuar katër vjet më parë”.
Cloud Storage (në shqip, ruajtje në re) është për ruajtjen e dosjeve personale online, të cilat mund t’i hapni kudo që jeni, pa pasur nevojën e një USB-je.
(Herë të lexuara: 215)
als_Latn als_Latn als_Latn als_Latn als_Latn als_Latn als_Latn